Mynegeiwr - Krys
Cyfeirio at safon mynegeio rhyngwladol.
Gwirio bod mynegai yn gywir.
Gwirio sillafu am mynegai America.
Cadw cofnodion trefnus o'r gwaith.
Neilltuo lle ar seminar fel rhan o rhaglen datblygiad proffesiynol hir-dymor.
Defnyddio meddalwedd i greu mynegai gwefan A i Y.
Trafod prosiect mynegeio gyda chleient ar y ffôn.
Didoli ychwanegiadau'r mynegai'n electronig.
Mae mynegeiwyr yn dadansoddi cynnwys dogfen ac yn llunio rhestrau wedi eu strwythuro'n ofalus yn nhrefn yr wyddor sydd yn galluogi'r darllenydd i ddod o hyd i wybodaeth yn y testun.
Mae mynegeiwyr yn llunio rhestrau sy'n galluogi'r darllenydd i ddod o hyd i wybodaeth mewn dogfen. Gallai hyn fod o lyfr, cylchgrawn, gwefan, cronfa ddata, rhaglen feddalwedd neu unrhyw beth arall sy'n cadw gwybodaeth.
Mae'r gwaith yn cynnwys edrych ar ddeunydd i gael ei fynegeio a'i ddarllen ac yna gweithio'n drefnus i ddylunio'r mynegai mewn ffordd sydd yn glir ac yn gryno. Mae angen i'r mynegeiwr ddeall testun y ddogfen a sut y gallai'r darllenydd chwilio am wybodaeth ynddi.
Mae mynegai yn cynnwys geiriau unigol, termau, ymadroddion a byrfoddau a ddefnyddir yn y testun neu a ddewisir gan y mynegeiwr i fynegi cynnwys y testun. Mewn rhai achosion, mae mynegeiwyr hefyd yn mynegeio lluniau, tablau neu ddiagramau.
Mae'r mynegeiwr yn penderfynu pa ychwanegiadau y mae angen eu rhestru ac yn eu dosbarthu yn nhrefn yr wyddor. Maent yn creu perthynas rhwng geiriau ac yn eu categoreiddio yn unol â hynny.
Bydd angen i fynegeiwr wneud llawer o ymchwil hefyd, er enghraifft, i ddeall yr hyn y mae term yn ei olygu a'r cyd-destun y caiff ei ddefnyddio ynddo. Maent yn defnyddio adnoddau cyfeirio fel gwyddoniaduron, thesawrysau, geiriaduron a'r rhyngrwyd.
Mae mynegeion yn swydd heriol yn feddyliol sydd yn cynnwys llawer o ganolbwyntio. Mae mynegeiwyr yn defnyddio meddalwedd mynegeio cyfrifiadurol i gyflymu'r prosesau didoli ac aildeipio ac addasu arddull y mynegai gorffenedig. Fodd bynnag, ni ellir defnyddio meddalwedd ar gyfer rhan ddeallusol y swydd. Er enghraifft, ni all adnabod cysyniadau a honnir, cysylltu eitemau cysylltiedig nac ymdrin â gwahaniaethau rhwng geiriau penodol, fel homograffau.
Mae rhai mynegeiwyr yn cyfuno mynegeio gyda golygu copi a/neu brawfddarllen.
Fel mynegeiwr, bydd angen i chi:
Fod yn drefnus ac yn gywir yn eich gwaith.
Safon uchel o sillafu ac atalnodi.
Gwybodaeth arbenigol ar gyfer testunau academaidd.
Cael y wybodaeth ddiweddaraf am unrhyw newidiadau neu ddatblygiadau yn eich maes neu'n ymwneud â mynegeio yn gyffredinol.
Sgiliau bysellfwrdd a TGCh.
Mae sgiliau marchnata yn ddefnyddiol os ydych yn gweithio i chi eich hun ac yn bwriadu gwerthu eich gwasanaethau i gyhoeddwyr a sefydliadau eraill.
Mae'r Gymdeithas Mynegeiwyr yn argymell y ffioedd canlynol (yn 2012) fel man cychwyn ar gyfer trafod rhwng y mynegeiwr a'u cleientiaid:
£22.40 yr awr.
£2.50 y dudalen.
£6.75 fesul mil o eiriau.
Mae rhai mynegeiwyr yn codi ffi sefydlog am lyfr, a allai fod yn fwy neu'n llai na'r gyfradd fesul awr, yn dibynnu ar gymhlethdod y deunydd a faint o frys sydd ar y gwaith.
Mae'r rhan fwyaf o fynegeiwyr yn hunangyflogedig ac mae llawer yn gweithio oddi cartref, yn aml yn cyfuno gwaith mynegeio gyda phrawfddarllen a golygu copi. Maent yn dewis eu horiau gwaith ond gallent fod ag oriau hwy, yn cynnwys gorffen yn hwyr a gweithio ar benwythnosau, yn arbennig wrth i derfynau amser agosáu.
Mae llawer o gystadleuaeth i wneud y gwaith hwn. Os oes gennych arbenigedd mewn pynciau fel meddygaeth, gwyddoniaeth, y gyfraith neu gyllid, gallai fod mwy o alw amdanoch.
Mae'r cyflogwyr yn gyhoeddwyr, awduron, llyfrgelloedd, sefydliadau masnachol a chyrff cyhoeddus.
Mae'r rhan fwyaf o fynegeiwyr yn hunangyflogedig ac mae llawer yn gweithio oddi cartref.
Ble mae'r swyddi gwag yn cael eu hysbysebu?
Mae'r rhan fwyaf o fynegeiwyr yn hysbysebu mewn cyfeirlyfrau, fel 'Indexers Available', cyfeirlyfr y Gymdeithas Mynegeiwyr. Maent hefyd yn cysylltu â chyhoeddwyr ac awduron yn uniongyrchol i gynnig eu gwasanaethau.
Mae'n syniad da datblygu rhwydwaith o gysylltiadau perthnasol, am nad yw pob swydd mynegeio'n cael ei hysbysebu.
Mae'r rhan fwyaf o bobl sy'n dechrau ar yr yrfa hon yn raddedigion. Mae angen i fynegeiwyr sy'n gweithio mewn meysydd arbenigol, fel y gwyddorau biolegol a'r gyfraith, gael eu trwytho yn y pwnc ac felly gall fod ganddynt radd berthnasol.
Mae'r Gymdeithas Mynegeiwyr yn cynnig cwrs 'Hyfforddiant Mynegeio' trwy ddysgu o bell, yn cynnwys pedair uned wedi eu hasesu, aseiniad mynegeio ymarferol a thri thiwtorial ar-lein. Er ei bod yn bosibl cwblhau'r cwrs mewn blwyddyn, mae'r rhan fwyaf o bobl yn canfod ei bod yn cymryd rhwng blwyddyn a phum mlynedd (yr uchafswm y gallwch ei gymryd).
Os byddwch yn llwyddo i gwblhau'r hyfforddiant, byddwch yn FynegeiwrAchrededig ac yn Aelod Proffesiynol o'r Gymdeithas Mynegeiwyr (MSocInd). Mae hyn hefyd yn caniatáu i chi ychwanegu eich enw yng nghyfeirlyfr y Gymdeithas, o'r enw 'Indexers Available'.
Mae'r Gymdeithas Mynegeiwyr hefyd yn cynnal seminarau a gweithdai ar gyfer dechreuwyr a mynegeiwyr mwy profiadol.
Mae'r Gymdeithas Rheoli Gwybodaeth (Aslib) yn cynnig cwrs 'Mynegeio: Egwyddorion ac Ymarfer', yn cynnwys dysgu o bell.
Ar ôl dwy flynedd o leiaf fel Aelod Proffesiynol o'r Gymdeithas Mynegeiwyr, gellwch wneud cais am Aelodaeth Broffesiynol Uwch - MSocInd(Adv), cyhyd â'ch bod yn gallu rhoi tystiolaeth o lefel benodol o brofiad o fynegeio masnachol.
Gyda mwy o brofiad, gellwch wedyn wneud cais am radd broffesiynol cam tri, sef Cymrodoriaeth. I gyflawni'r radd hon, bydd angen i chi lwyddo mewn asesiad trwyadl sy'n arddangos eich sgiliau proffesiynol. Mae'r hyfforddiant cyn y Gymrodoriaeth trwy sesiynau tiwtorial ar-lein.
Gallai golygyddion chwilio am fynegeiwyr â'r cymhwyster Cymrodoriaeth wrth gomisiynu gwaith. Gallent gael eu hargymell yn bersonol i gyhoeddwyr a chleientiaid posibl eraill. Yn gyffredinol, maent yn gallu mynnu ffioedd uwch.
Gall mynegeiwyr ehangu eu sgiliau trwy hyfforddi mewn pynciau perthnasol, fel golygu copi a/neu brawfddarllen.
Mae'r rhan fwyaf o bobl sy'n dechrau ar yr yrfa hon yn raddedigion. Mae angen i fynegeiwyr sy'n gweithio mewn meysydd fel y gwyddorau a'r gyfraith fod wedi eu trwytho yn y pwnc felly gall fod ganddynt radd mewn maes perthnasol.
I wneud cwrs gradd mewn unrhyw bwnc, isafswm y gofyniad fel arfer yw:
5 TGAU gradd C neu'n uwch.
Fodd bynnag, mae'r gofynion mynediad yn amrywio'n sylweddol rhwng cyrsiau.
Mae'r dewisiadau amgen i Safon Uwch yn cynnwys:
Edexcel (BTEC) lefel 3 Cymwysterau Cenedlaethol
Fodd bynnag, gall gofynion y cwrs amrywio, felly gwiriwch brosbectysau yn ofalus.
Mae rhai pobl yn dechrau gyrfaoedd mynegeio ar ôl cael profiad mewn meysydd perthnasol, fel cyhoeddi a llyfrgellyddiaeth.
Mae'r Gymdeithas Mynegeiwyr a'r Gymdeithas Rheoli Gwybodaeth (Aslib) yn cynnig cyrsiau dysgu o bell.
Mae'r rhan fwyaf o fynegeiwyr yn gweithio'n llawrydd, oddi cartref yn aml. Mae'r gwaith yn afreolaidd yn aml ac yn seiliedig ar gontractau tymor byr.